CONVOCATÒRIA DE CONCURS DE BANDES EMERGENTS DE LA PLATAFORMA INTERACTUA - UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/26609)
  + [Valencià](/va/acuerdo/26199)






Selector de idioma

Leer

* [Español](/es/acuerdo/26629)
* [Valencià](/va/acuerdo/26647)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CONCURS DE BANDES EMERGENTS DE LA PLATAFORMA INTERACTUA - UNIVERSITAT D'ALACANT[Butlletí Oficial Universitat d'Alacant](/ca/Publicacion)
========================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE CONCURS DE BANDES EMERGENTS DE LA PLATAFORMA INTERACTUA - UNIVERSITAT D'ALACANT

Data d'aprovació
:   27/05/2022

Data de publicació
:   02/06/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/26626)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/26647)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/26387)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CONCURS DE BANDES EMERGENTS DE LA PLATAFORMA INTERACTUA - UNIVERSITAT D'ALACANT&url=https://www.boua.ua.es/va/acuerdo/26282)

**Títol:** CONVOCATÒRIA DE CONCURS DE BANDES EMERGENTS DE LA PLATAFORMA INTERACTUA - UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 27 de maig de 2022

CONVOCATÒRIA DE CONCURS DE BANDES EMERGENTS DE LA PLATAFORMA INTERACTUA - UNIVERSITAT D'ALACANT

1. Objecte

La Plataforma InteractUA de joves artistes i creadors és un espai de trobada i promoció de l'alumnat de la Universitat d'Alacant que practica alguna disciplina artística.

El concurs de bandes emergents pretén ser un aparador de les creacions més innovadores en l'àmbit musical, i donar suport al talent creatiu i artístic de l'alumnat de la nostra universitat.

A través d'aquest concurs se seleccionaran diferents propostes musicals per a la participació d'aquestes en el Concert de Bandes Emergents InteractUA.

2. Requisits de les persones beneficiàries

Podrà participar l'alumnat que:

* Requisit 1: durant el curs 2021-22 estiga matriculat en la Universitat d'Alacant. En cas de formacions musicals de més d'una persona, almenys un dels membres ha de complir aquest requisit.
* Requisit 2: forme part o s'inscriga en la Plataforma InteractUA.
* Requisit 3: la formació haurà de tenir com a mínim tres temes propis, gravats de manera digital, a més d'un repertori d'almenys 30 minuts, entre temes propis i versions.

Podran excloure's aquelles peces que resulten ofensives, discriminatòries o generen sospites de plagi. En aquest últim cas, la responsabilitat serà únicament i exclusiva de la persona o persones participants.

La participació en aquesta convocatòria suposa l'acceptació de les bases, que podran ser interpretades pel jurat i pel Vicerectorat de Cultura, Esport i Extensió Universitària en els aspectes no previstos inicialment.

3. Nombre i dotació dels premis

De totes les inscripcions rebudes seran seleccionades un màxim de 4 propostes per a participar en el Concert de Bandes Emergents del curs 2022-2023, que tindrà lloc en la Setmana de Benvinguda del mes de setembre del 2022, en el Racó dels Poetes del Campus de la Universitat d'Alacant.

L'actuació en directe tindrà una duració de 30 minuts per grup seleccionat i tindrà una compensació econòmica de 200 € per artista o banda.

4. Termini i procediment de presentació de sol·licituds

4.1. Termini de presentació

El termini d'inscripció s'obrirà el 31 de maig fins al 3 de juliol del 2022 a les 23.59 h.

4.2. Procediment de presentació

Les inscripcions es faran a través del qüestionari següent d'UACloud

<https://cvnet.cpd.ua.es/uaCuestionarios/acceso/preguntas.aspx?idcuestionario=143458&idioma=ca>

Les inscripcions hauran d'estar acompanyades de la documentació següent:

* Documentació 1: arxiu digital o enllaç amb els 3 temes propis.
* Documentació 2: dossier del grup (inclourà una fotografia recent i informació de contacte)

5. Criteris d'adjudicació

La selecció de les propostes premiades es farà seguint els criteris següents:

* Criteri 1 Qualitat tècnica i artística. 35%
* Criteri 2 Caràcter nou de la proposta. 35%
* Criteri 3 Originalitat. 30%

6. Òrgan instructor, comissió de valoració i unitat administrativa de referència

6.1. Òrgan instructor

L'òrgan instructor serà el següent: Vicerectorat de Cultura, Esport i Extensió Universitària

6.2. Comissió de valoració

La Comissió encarregada de la valoració de les sol·licituds, anomenada "Jurat" tindrà la composició següent:

* Presidència:

Ximo Quílez. Tècnic del Servei de Cultura.

* Secretària:

Virginia Carrión Carrasco. Tècnica del Servei de Cultura.

* Vocals:

Raúl García. Tècnic del Servei de Cultura.

Yaike. Artista alacantina.

Axel Marcos Hernández. President de l'Associació Música Zero de la Universitat d'Alacant.

6.3. Unitat administrativa de referència

La unitat administrativa de referència que gestionarà la convocatòria és: Servei de Cultura i el mètode de contacte amb aquest és: [cyuyavajsn@wc.wa](mailto:svragskotc@yx.os) i 965 90 34 00 ext.: 2795

7. Resolució, notificació i publicació dels resultats

La rectora de la Universitat d'Alacant acordarà la resolució definitiva de la convocatòria.

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que disposa l'article 45.1 de la Llei 39/2015, d'1 d'octubre, del Procediment administratiu comú de les administracions públiques, les publicacions detallades en aquestes bases es faran en l'adreça web <https://cultura.ua.es/va/interactua/>, que substitueix la notificació a les persones interessades i produeix els mateixos efectes.

Els resultats seran publicats en la web el dia 11 de juliol del 2022.

8. Marc legal i pressupostari

La convocatòria de premis , que serveix de base reguladora es troba recollida en la línia de subvenció 18 de l'edició 2022 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que disposa la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

La dotació dels premis d'un màxim de 800 euros serà sufragada amb càrrec al capítol IV (orgànica 81.34.5B.31.76) del pressupost del Servei de Cultura. L'execució d'aquesta dotació està supeditada a la disponibilitat de liquiditat de la UA. S'aplicaran les retencions de rendes que, si escau, establisca la legislació vigent.

9. Obligació i justificació de les persones beneficiàries

Per a ser persones beneficiàries d'aquesta convocatòria les persones participants hauran de complir els requisits expressats en l'apartat núm. 2, i també tenir la documentació que fóra requerida, si escau, per a justificar-la.

A més, les persones guanyadores, hauran de participar al concert.

10. Cessió de drets

Les autores i els autors de les obres que opten als premis cediran els drets d'explotació de les obres referits als de reproducció, distribució, comunicació pública i transformació, en el context d'aquesta convocatòria, en qualsevol de les modalitats d'explotació existents i conegudes al dia de la publicació d'aquestes bases.

La Universitat d'Alacant respectarà, en tot cas, els drets d'autor sobre l'obra, i en reconeixerà, en tot moment, l'autoria.

11. Protecció de dades de caràcter personal

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en aquesta.

En el marc dels tractaments esmentats, les vostres dades no podran ser cedides, excepte obligació legal.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>

La informació addicional i detallada sobre Protecció de Dades, els vostres drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>

12. Recursos

Contra la convocatòria, les bases d'aquesta i tots els actes administratius que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, 6.4 de la Llei orgànica 6/2001, de 21 de desembre, d'Universitats i 46 de la Llei 29/1998, de 13 de juliol, Reguladora de la Jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015, en el termini d'un mes comptador des de l'endemà de la seua publicació o notificació. El recurs podrà interposar-se davant de l'òrgan que va dictar l'acte que s'impugna o davant de la rectora com a òrgan competent per a resoldre'l. D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, 27  de maig del 2022.

La rectora

PD de signatura, la vicerectora de Cultura, Esport i Extensió Universitària

(Resolució de 22 de desembre del 2020)

Catalina Iliescu Gheorghiu





[Carretera Sant Vicent del Raspeig s/n  
03839 Sant Vicent del Raspeig - Alacant  
 Tel. 66 594 9232 - Fax 09 346 3407](https://www.google.es/maps/@25.574575,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12067&trk=tyah&trkInfo=tarId%5B1431365673231%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)